Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi Komerclikumā**

 (Nr. 907/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi****(6)** | **Ministru kabineta atzinums** | **Komisijas atzinums** |
|  | **Grozījumi Komerclikumā** |  |  |  |  |
|  | Izdarīt Komerclikumā (Latvijas Republikas Saeimas un Ministru Kabineta Ziņotājs, 2000, 11.nr.; 2001, 3., 8., 15.nr.; 2002, 6.nr.; 2004, 10.nr.; 2005, 14.nr.; 2006, 8.nr.; 2008, 12.nr.; 2009, 3.nr.; Latvijas Vēstnesis, 2010, 68.nr.; 2011, 99., 107.nr.; 2012, 104., 199.nr.; 2013, 97., 119.nr.) šādus grozījumus: |  |  |  |  |
| **7.pants. Komercreģistra atklātība**(1) Ikvienam ir tiesības iepazīties ar komercreģistra ierakstiem un komercreģistra iestādei iesniegtajiem dokumentiem. |  |  |  |  |  |
|  (2) Ikvienam pēc rakstveida pieprasījuma iesniegšanas un valsts nodevas samaksas ir tiesības saņemt ziņas par komercreģistra ierakstiem un komersanta reģistrācijas lietā esošo dokumentu izrakstus un kopijas papīra vai elektroniskā formā. Dokumenta izraksta vai kopijas pareizība apliecināma normatīvajos aktos noteiktajā kārtībā, ja vien tā saņēmējs neatsakās no šāda apliecinājuma. Izsniedzot papīra dokumenta kopiju elektroniskā formā, tā pareizību apliecina Elektronisko dokumentu likumā noteiktajā kārtībā. Elektroniskā dokumenta kopija papīra formā apliecināma normatīvajos aktos noteiktajā kārtībā tajā gadījumā, ja tā saņēmējs nepārprotami pieprasījis šādu apliecinājumu. | 1. Aizstāt 7.panta otrajā daļā vārdus "un valsts nodevas samaksas ir tiesības" ar vārdiem "ir tiesības par maksu". | **1** | **Juridiskais birojs**Izteikt likumprojekta 1.pantu šādā redakcijā:„1. Izslēgt 7.panta otrajā daļā vārdus „un valsts nodevas samaksas”. |  |  |
| (3) Pēc saņēmēja pieprasījuma komercreģistra iestādes amatpersona izsniedz izziņu par to, ka noteikts komercreģistra ieraksts nav grozīts, vai arī par to, ka komercreģistrā nav izdarīts noteikts ieraksts. |  |  |  |  |  |
| */Ceturtā daļa stājas spēkā 01.01.2014/*(4) Ikvienai personai pēc rakstveida pieprasījuma iesniegšanas ir tiesības par maksu saņemt komercreģistra iestādes paziņojumu par katru attiecīgā komersanta reģistrācijas lietā saņemtu pieteikumu. Komercreģistra iestāde paziņojumu nosūta pieteikuma saņemšanas dienā. Paziņojumā norāda pieteikuma būtību un tā saņemšanas datumu. Paziņojuma nosūtīšanas veidu un kārtību, kā arī maksas apmēru nosaka Ministru kabinets.10 |  | **2** | **Juridiskais birojs**Izslēgt likuma 7.panta ceturtās daļas pirmajā teikumā vārdus „par maksu” un ceturtajā teikumā vārdus „kā arī maksas apmēru”. |  |  |
| **9.pants. Komercreģistra iestādei iesniedzamie dokumenti un to glabāšana**(1) Komercreģistra iestādei iesniedzami dokumenti, kas pamato ieraksta izdarīšanu komercreģistrā, un citi likumā noteiktie dokumenti. Šie dokumenti iesniedzami papīra vai elektroniskā formā. Komercreģistra iestādei iesniedz attiecīgā dokumenta oriģinālu vai tā attiecīgi apliecinātu kopiju. Ja likumā noteikts, ka personas paraksts uz dokumenta (pieteikuma, pieteikumam pievienojama vai cita dokumenta) apliecināms notariāli, šī prasība ir izpildīta, ja parakstu apliecinājis zvērināts notārs, komercreģistra iestādes amatpersona vai, ja dokuments sastādīts elektroniskā formā, tas parakstīts ar drošu elektronisko parakstu. Ja dokuments tiek iesniegts elektroniskā formā, izmantojama komercreģistra iestādes pārziņā esoša speciālā tiešsaistes forma. Ja likumā noteikts, ka personas paraksts uz dokumenta (pieteikuma, pieteikumam pievienojama vai cita dokumenta) apliecināms notariāli, pilnvarojums citai personai parakstīt šādu dokumentu apliecināms notariāli. Apliecinot parakstu, zvērināts notārs pārbauda personas rīcībspēju un pilnvarnieka vai pārstāvja pilnvaru apjomu. Ja personas parakstu apliecina komercreģistra iestādes amatpersona, personas rīcībspēju un pilnvarnieka vai pārstāvja pilnvaru apjomu pārbauda komercreģistra iestādes amatpersona. Ja dokuments sastādīts elektroniskā formā un parakstīts ar drošu elektronisko parakstu, komercreģistra iestādes amatpersona pārbauda personas rīcībspēju, pamatojoties uz Iedzīvotāju reģistra datiem, kā arī pilnvarnieka vai pārstāvja pilnvaru apjomu........................ | 2. Aizstāt 9.panta pirmajā daļā vārdus "ja parakstu apliecinājis zvērināts notārs, komercreģistra iestādes amatpersona" ar vārdiem  "ja parakstu apliecinājis zvērināts notārs vai par maksu komercreģistra amatpersona". | **3** | **Juridiskais birojs**Izslēgt likumprojekta 2.pantu (grozījumu likuma 9.panta pirmajā daļā). |  |  |
| **15.pants. Valsts nodeva**(1) Par ierakstu izdarīšanu komercreģistrā un iesniedzamo dokumentu reģistrāciju maksājama valsts nodeva, kuras apmēru, samaksas kārtību un atvieglojumus nosaka Ministru kabinets. Ja sabiedrība ar ierobežotu atbildību atbilst šā likuma [185.1](http://likumi.lv/doc.php?id=5490&search=on#p185.1) panta pirmās daļas noteikumiem, valsts nodeva par tās ierakstīšanu komercreģistrā nedrīkst pārsniegt ar attiecīgā ieraksta izdarīšanu saistītos administratīvos izdevumus.(11) (Zaudējusi spēku ar 01.05.2012. Sk. Pārejas noteikumu [17.punktu](http://likumi.lv/doc.php?id=5490&search=on#pn17))(2) Par komercreģistra izraksta un komercreģistra lietā esoša dokumenta izraksta vai kopijas, kā arī izziņas izsniegšanu maksājama valsts nodeva Ministru kabineta noteiktajā apmērā. Minētās valsts nodevas apmērs nedrīkst pārsniegt administratīvos izdevumus, kas saistīti ar attiecīgā izraksta vai kopijas izgatavošanu un izsniegšanu.(3) Par paraksta apliecināšanu, ko veic komercreģistra iestādes amatpersona, maksājama valsts nodeva. Valsts nodevas apmēru, samaksas kārtību un atvieglojumus nosaka Ministru kabinets. |  3. Izslēgt 15.panta otro un trešo daļu. | **4** | **Juridiskais birojs**Izteikt likumprojekta 3.pantu kā likumprojekta 2.pantu šādā redakcijā:„2. Izteikt 15.pantu šādā redakcijā:„**15.pants. Valsts nodeva un maksa par komercreģistra iestādes sniegto pakalpojumu**(1) Par ierakstu izdarīšanu komercreģistrā un dokumentu pievienošanu reģistrācijas lietai maksājama valsts nodeva. Ja sabiedrība ar ierobežotu atbildību atbilst šā likuma 185.1 panta pirmās daļas noteikumiem, valsts nodeva par tās ierakstīšanu komercreģistrā nedrīkst pārsniegt ar attiecīgā ieraksta izdarīšanu saistītos administratīvos izdevumus. Valsts nodevas apmēru, samaksas kārtību un atvieglojumus nosaka Ministru kabinets(2) Par komercreģistra izraksta un komercreģistra lietā esoša dokumenta izraksta vai kopijas, kā arī izziņas izsniegšanu, par komersanta reģistrācijas apliecības izsniegšanu, par saņemto pieteikumu paziņojuma nosūtīšanu, par paraksta apliecināšanu, ko veic komercreģistra iestādes amatpersona, kā arī citiem komercreģistra iestādes sniegtajiem pakalpojumiem maksājama komercreģistra iestādes maksas pakalpojumu cenrādī noteiktā pakalpojuma maksa.” |  |  |
| **221.pants. Valde** .......................(8) Valdes loceklim ir tiesības uz atlīdzību, kas atbilst viņa pienākumiem un sabiedrības finansiālajam stāvoklim. Atlīdzības apmēru nosaka ar padomes lēmumu, bet, ja sabiedrībai nav padomes, — ar dalībnieku lēmumu. |  | **5** | Deputāte E.SiliņaIzteikt likuma 221.panta astoto daļu šādā redakcijā:„(8) Valdes loceklim par viņa pienākumu veikšanu, kas nodrošinājusi sabiedrības ieņēmumu gūšanu, ir jāsaņem sabiedrības finansiālajam stāvoklim atbilstoša atlīdzība. Atlīdzības apmēru vai tās noteikšanas kārtību nosaka ar padomes lēmumu, bet, ja sabiedrībai nav padomes, – ar dalībnieku lēmumu.” |  |  |
| **308.pants. Atlīdzība valdes locekļiem**(1) Valdes loceklim ir tiesības uz atlīdzību atbilstoši viņa pienākumu apjomam un sabiedrības finansiālajam stāvoklim.(2) Atlīdzības apmēru valdes locekļiem nosaka padome. |  | **6** | Deputāte E.SiliņaIzteikt likuma 308.pantu šādā redakcijā:„**308.pants. Atlīdzība valdes locekļiem**(1) Valdes loceklim par viņa pienākumu veikšanu, kas nodrošinājusi sabiedrības ieņēmumu gūšanu, ir jāsaņem sabiedrības finansiālajam stāvoklim atbilstoša atlīdzība.(2) Atlīdzības apmēru vai tās noteikšanas kārtību nosaka padome.” |  |  |
|  | Likums stājas spēkā 2014.gada 1.janvārī. |  |  |  |  |